**ДОГОВОР**

**№ ………………………**

Днес, ………....... г. между:........................................................................................ , със седалище и адрес на управление: ......................................, ЕИК ……............., представлявано от ................................................................., наричано за краткост по – нататък ИЗПЪЛНИТЕЛ

и

“Водоснабдяване и канализация” ООД-Русе, със седалище и адрес на управление: гр. Русе, ул. “Добруджа” №6 , с ЕИК 827184123, представлявано от управителя д-р инж. Сава Савов , наричано за краткост по - нататък ВЪЗЛОЖИТЕЛ, на основание чл.41 от ЗОП и Решение № …… от …………….г. на Управителя на “Водоснабдяване и канализация” ООД - Русе за класиране на участниците в откритата процедура „**Инкасиране на суми за ВиК услуги от потребителите на „Водоснабдяване и канализация” ООД – Русе“** и определяне на изпълнител на обществената поръчка по обособена позиция №2, се сключи настоящия договор, с който страните се споразумяха за следното:

**I. ПРЕДМЕТ НА ДОГОВОРА**

Чл.1 Възложителят възлага, а Изпълнителят приема да извършва срещу възнаграждение инкасиране суми в брой за В и К услуги от свое име, в свои обособени пунктове, със свои ресурси и софтуер, съгласно изискванията на Възложителя и представената от Изпълнителя в проведената процедура Оферта, неразделна част от настоящия договор.

ІІ. ЦЕНА НА ДОГОВОРА И НАЧИН НА ПЛАЩАНЕ

Чл.2 За изпълнение на предмета на този договор Възложителят заплаща на

Изпълнителя възнаграждение (комисионна) в размер на ……… % (…………….. процента) от събраните суми.

Чл.3 Възложителят плаща възнаграждението на Изпълнителя по негова банкова сметка:…………………………………………………………………

Чл.4 Възложителят плаща възнаграждението на Изпълнителя в срок до 30 календарни дни след представяне на оригинална фактура от страна на изпълнителя съдържаща номер на договора и протокол за инкасираните суми.

Чл.5 Отчетният период по настоящия договор е от 1-во число до последния ден на съответния месец.

Чл.6 Страните отчитат и приключват всеки отчетен период с протокол, подписан от упълномощени представители на двете страни, в който се констатират сумите за отчетния период. Финансовото задължение за всеки отчетен период се формира в съответствие с констатациите, съдържащи се в протокола и в съответствие с тях Изпълнителят издава на Възложителя фактура.

Чл.7 Прогнозната стойност на договора се определя на 80 000лв. (осемдесет хиляди) лева без включен ДДС за целия срок на договора.

**ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.8 Възложителят в началото на всеки работен ден предоставя на Изпълнителя информация за задълженията на своите клиенти в електронен вид.

Чл.9 Видът и реквизитите на издавания документ, удостоверяващ плащането, се определя от Възложителя съвместно с Изпълнителя,

Чл.10 Възложителят има право да получи събраните суми от Изпълнителя в договорените в този договор срокове по следната банкова сметка : ……………..

Чл.11 Възложителят има право да упражнява контрол върху изпълнението на предмета на договора от Изпълнителя и да предприема необходимите мерки за отстраняване на констатирани нарушения съгласувано с Изпълнителя.

Чл.12 Възложителят има право по всяко време от действието на този договор да извършва проверка, съвместно с представител на Изпълнителя относно събирането на сумите за ползваните от потребителите В и К услуги, качеството и коректността на обслужването на клиентите, приемането и съхранението на базата данни, превеждането на инкасираните суми, както и относно спазването и прилагането от служителите на Изпълнителя на разпоредбите на настоящия договор.

Чл.13 (1) Възложителят се задължава да заплаща на Изпълнителя договореното възнаграждение, по ред, начин и размер, посочени в настоящия договор.

(2) Възложителят се задължава да участва при приключване на отчетния период по договора и съставянето на протокола чрез упълномощените си за това служители.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.14 Изпълнителят има право при изпълнение на предмета на договора да получи възнаграждение, по ред, начин и размер, посочени в настоящия договор.

Чл.15 Изпълнителят се задължава да приема по съответния начин, посочен в договора извадка от базата данни, необходими за изпълнение на предмета на договора.

Чл.16 Служителят в пункта въвежда клиентските данни, за да получи достъп до задълженията на клиента. В момента на плащането, то се отразява като погасяване на съответното клиентско задължение в базата данни на Изпълнителя, при което Изпълнителят издава документи (фискален бон и фактура), удостоверяващи плащането.

Чл.17 Изпълнителят се задължава да събира сумите за В и К услуги от клиенти на Възложителя във всички свои пунктове за обслужване на граждани и фирми, след което да върне информация за постъпилите през предходните 24часа такива до 08:00 часа на следващия ден.

Чл.18 Изпълнителят е длъжен да осигури възможност за плащане от страна на клиентите на Възложителя, съобразно сроковете и условията на настоящия договор.

Чл.19 Служителите на Изпълнителя са длъжни любезно да предоставят информация на клиентите за дължимите от тях суми и да ги инкасират.

Чл.20 Организацията по събирането, охраната и превоза на постъпленията, включително и застраховането им, са за сметка на Изпълнителя.

Чл.21 Изпълнителят се задължава да предостави възможност на клиентите на Възложителя да заплащат задълженията си в пунктовете на Изпълнителя в обявеното работно време.

Чл.22 При посещение на клиент в пункт на Изпълнителя, служителите на Изпълнителя са длъжни да го информират за дължимите от него суми и начислените лихви за забава на плащането, ако има такива към момента на проверката.

Чл.23 (1) Изпълнителят е длъжен да преведе събраните суми за В и К услуги от клиенти по посочените от Възложителя банкови сметки с вальор деня, следващ датата на инкасирането им, а когато той е неработен, в първия работен ден.

(2) В случай на забава при изпълнение на задължението на Изпълнителя по ал.1, Изпълнителят дължи законната лихва върху дължимата сума за всеки просрочен ден.

Чл.24 Изпълнителят се задължава да дава справка-отчет на Възложителя за събраните през предходния отчетен период суми, която се представя на Възложителя в срок от 3 (три) работни дни от началото на периода, следващ отчетния заедно с издадената фактура, както и при поискване от страна на Възложителя.

Чл.25 Изпълнителят се задължава при изпълнението на предмета на договора да защитава интересите на Възложителя с грижата на добър търговец и да пази конфиденциалността на предоставената му информация по начина, указан му от Възложителя.

Чл.26 Изпълнителят се задължава да уведомява в срок до четири часа от установяване на събитието през работните дни Възложителя във всички случаи на възникнали проблеми, които препятстват изпълнението на предмета на настоящия договор.

Чл.27 Изпълнителят не е страна по договорните отношения между Възложителя и неговите клиенти. Той не е страна и по никакви спорове, свързани с качеството на предлаганите услуги или каквито и да е други взаимоотношения и спорове между Възложителя и неговите клиенти, освен взаимоотношенията, които произтичат от настоящия договор.

Чл.28 Изпълнителят се задължава коректно да се разплаща с клиентите на Възложителя и при възникване на спорове от такъв характер.

Чл.29 Изпълнителят гарантира, че е носител на авторското право на използваната от него информационна система и софтуерен продукт. Възложителят не носи отговорност и няма отношение в случай на съдебни спорове между Изпълнителя и трети лица, свързани с оспорване на авторските права или други сродни права по настоящия договор.

Чл.30 При разлики в събраните ежедневни суми и счетоводно отразените задължения на Изпълнителя пред Възложителя, последният съставя констативен протокол, който се предава на Изпълнителя по електронен път за отстраняване на разликите в срок от 2 (два) дни.

Чл.31 Изпълнителят се задължава да предприеме необходимите мерки по защита и да не прави достояние на трети лица базата данни на Възложителя, станала му известна по време на изпълнението на настоящия договор.

Чл.32 Изпълнителят запазва авторско право върху информационната система и софтуерния продукт, изработени от него и необходими за изпълнение на настоящия договор.

Чл.33 Изпълнителят осигурява за своя сметка необходимия хардуер, комуникационна свързаност, софтуер и фискални устройства за всяко работно място. Поддръжката на посоченото оборудване се осъществява от и е за сметка на Изпълнителя.

Чл.34 (1) Консумативите и разходите, необходими за работата по посочените работни места, се осигуряват и са за сметка на Изпълнителя.

(2) Изпълнителят назначава и осигурява за своя сметка работниците и служителите, необходими за изпълнение на услугата-предмет на договора.

(3) Изпълнителят отговаря за отчитането на инкасираните суми съгласно действащото законодателство.

Чл.35 (1) При осъществяване на предмета на договора, ИЗПЪЛНИТЕЛЯТ е длъжен да съблюдава и спазва нормативните актове за осигуряване и безопасност по време на работа, санитарно – хигиенните норми, правила и изисквания, и правилниците по безопасността на труда.

(2) ИЗПЪЛНИТЕЛЯТ е длъжен да не възлага извършването на възложената с настоящия договор работа на лица, които не са подизпълнители;

(3)\* При наличие на подизпълнители по договора:

1. Изпълнителят няма право да ползва други подизпълнители, освен посочените в офертата му и заявили съгласието си за участие при изпълнение на поръчката, освен в случаите по чл. 45а, ал. 2, т. 3 от ЗОП.

2. Изпълнителят носи пълна отговорност за качественото и в срок изпълнение на работите, за които е ангажирал подизпълнители. Изпълнителят отговаря за действията на подизпълнителите като за свои действия.

3. Изпълнителят сключва договор за подизпълнение с подизпълнителите, посочени в офертата по реда на чл. 45а и чл. 45б от ЗОП в срок до 7 работни дни от датата на сключване на настоящия договор.

4. Изпълнителят се задължава да представи на Възложителя оригинали на сключените договори за подизпълнение ведно с доказателства, че подизпълнителите отговарят на изискванията на чл. 47 ал. 1 и ал. 5 в тридневен срок от датата на сключването им.

5.До представяне на договора/ите за подизпълнение не се стартира изпълнението на настоящия договор.

6.Изпълнителят се задължава да определи компетентни длъжностни лица, които да извършват контрол на работата на подизпълнителите.

7.Комуникацията между Възложителя и Подизпълнителите по договора се осъществява само чрез Изпълнителя.

8.Възложителят приема изпълнението на дейности по договора и извършва окончателно плащане към Изпълнителя по реда на чл. 45б от ЗОП.

*\*/ал. 3 се заличава, ако избраният изпълнител е заявил, че няма да възлага дейности на подизпълнител*/

**V. ЗАДЪЛЖЕНИЯ ЗА КОНФИДЕНЦИАЛНОСТ**

Чл.36 Страните се задължават да пазят в тайна и да не предоставят на трети лица информацията, която им е станала известна във връзка със сключването и при и по повод изпълнението на настоящия договор, освен в случаите на изрично дадено писмено съгласие от съответната страна и/или когато предоставянето на съответната информация се изисква на основание действащото законодателство.

Чл.37 Двете страни се задължават да третират информацията на другата страна като конфиденциална за неограничен период от време и да я използват само за целите на настоящия договор.

Чл.38 Информацията, считана за конфиденциална, която се предава устно, следва да бъде приведена в писмена форма и да бъде обозначена като такава в срок от четири седмици от нейното съобщаване.

Чл.39 Всяка информация, свързана с клиентите на Възложителя, която се обменя по електронен път се счита за конфиденциална, без да е необходимо да се привежда в друга писмена форма.

**VI. ГАРАНЦИЯ ЗА ИЗПЪЛНЕНИЕ НА ДОГОВОРА**

Чл.40 (1) При подписване на настоящия договор ИЗПЪЛНИТЕЛЯТ внася гаранция (представя банкова гаранция-оригинал) за изпълнение в размер на 2% от прогнозната стойност на договора, определен в чл.7, а именно 1 600 (хиляда и шестстотин) лева, с валидност през цялото времетраене на договора.

(2) Гаранцията за изпълнение се освобождава след приключване на договора.

(3) ВЪЗЛОЖИТЕЛЯТ възстановява гаранцията за изпълнение на договора в 7 дневен срок от писмено предоставяне на банкова сметка за това от ИЗПЪЛНИТЕЛЯ, респ. искане за връщане на банкова гаранция..

(4) Възложителят задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентения орган.

(5) Ако ИЗПЪЛНИТЕЛЯТ не изпълнява задълженията си по този договор и в резултат на това той бъде развален от ВЪЗЛОЖИТЕЛЯ, последният може да се удовлетвори от гаранцията, без това да го лишава от правото да търси обезщетение за претърпените вреди, надвишаващи размера на представената гаранция.

**VІІ. ВЛИЗАНЕ В СИЛА И СРОК НА ДОГОВОРА**

Чл.41 Настоящият договор влиза в сила от *датата на неговото подписване/считано от …………….* и се сключва за срок от 2 (две) години, считано от тази дата.

**VІІІ. ПРЕКРАТЯВАНЕ НА ДОГОВОРА**

Чл.42 (1) Този договор се прекратява:

1. с изтичане на срока, за който е сключен;

2. по взаимно съгласие на страните, изразено в писмена форма;

3. с едномесечно писмено предизвестие на коя да е от страните. В този случай страните уреждат финансовите си и други взаимоотношения във връзка с прекратяването на договора;

4. с едномесечно писмено предизвестие от изправната страна-при неизпълнение на задълженията на другата страна. В този случай страните уреждат финансовите си и други взаимоотношения във връзка с прекратяването на договора;

5. без предизвестие едностранно от Възложителя при неизпълнение на задължение от страна на Изпълнителя, като в този случай Възложителят не дължи обезщетения и/или неустойки във връзка с прекратяването на договора.

(2) При прекратяване на договора, страните се задължават да върнат взаимно предоставената им информация, свързана с изпълнението на договора, заедно със съответните носители в срок от 10 (десет) дни, считано от датата на прекратяването.

**ІX. ЗАКЛЮЧИТЕЛНИ РАЗПОРЕДБИ**

Чл.43 Възникналите спорове между страните се решават чрез преговори, а при

непостигане на взаимно съгласие - по съдебен ред, по реда на ГПК.

Чл.44 За неуредените по този договор условия се прилагат разпоредбите на ЗЗД, ТЗ и действащото в Република България законодателство.

Чл.45 (1) Всички съобщения, предизвестия и нареждания между страните във връзка с този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, следва да бъдат в писмена форма за действителност и са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

(2) Ако някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

Настоящият договор се състави в два еднообразни екземпляра – по един за ВЪЗЛОЖИТЕЛЯ и за ИЗПЪЛНИТЕЛЯ.

**Възложител:** ...........................  **Изпълнител:** .....................................

/д-р инж. С .Савов/ / /